Príloha č. 5 – Podmienky účasti

1. Uchádzač musí spĺňať podmienky účasti osobného postavenia
   1. podľa § 32 ods. 1 písm. e) zákona o verejnom obstarávaní,
   2. podľa § 32 ods. 1 písm. f) zákona o verejnom obstarávaní,

t. j. musí byť oprávnený dodávať tovar, uskutočňovať stavebné práce alebo poskytovať službu vo vzťahu k predmetu zákazky a nesmie mať uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu.

Splnenie preukáže spôsobom podľa § 32 ods. 2 písm. e) a f) alebo podľa § 152 zákona o verejnom obstarávaní. Uchádzač so sídlom v SR doklady nepredkladá, verejný obstarávateľ si splnenie overí vo verejne dostupných registroch.

1. Uchádzač musí spĺňať podmienky účasti technickej alebo odbornej spôsobilosti
   1. podľa § 34 ods. 1 písm. b) zákona o verejnom obstarávaní,
   2. podľa § 34 ods. 1 písm. g) zákona o verejnom obstarávaní.

Ad a.

Splnenie podľa § 34 ods. 1 písm. b) preukáže predložením Zoznamu stavebných prác rovnakého alebo podobného charakteru ako je predmet zákazky, uskutočnených za predchádzajúcich päť rokov od zverejnenia výzvy na predkladanie ponúk s uvedením cien, miest a lehôt uskutočnenia stavebných prác. Zoznam musí byť doplnený potvrdením o uspokojivom vykonaní stavebných prác a zhodnotení uskutočnených stavebných prác podľa obchodných podmienok, ak odberateľom

1. bol verejný obstarávateľ alebo obstarávateľ podľa zákona o verejnom obstarávaní, dokladom je referencia,
2. bola iná osoba ako verejný obstarávateľ alebo obstarávateľ podľa zákona o verejnom obstarávaní, dôkaz o plnení potvrdí odberateľ; ak také potvrdenie uchádzač alebo záujemca nemá k dispozícii, vyhlásením uchádzača alebo záujemcu o ich uskutočnení, doplneným dokladom, preukazujúcim ich uskutočnenie alebo zmluvný vzťah, na základe ktorého boli uskutočnené,

Uchádzač musí preukázať, že v uvedenom období realizoval zákazky s predmetom rovnakého alebo podobného druhu ako je predmet zákazky v minimálnej kumulatívnej hodnote vo výške predpokladanej hodnoty zákazky.

Zoznam musí obsahovať minimálne nasledovné údaje:

* názov a sídlo odberateľa,
* predmet zákazky,
* stručný popis zákazky,
* cenu plnenia. Cenu vyjadrenú v inej mene ako EUR je potrebné prepočítať na EUR prepočítacím koeficientom určeným ECB ku dňu zverejnenia tejto Výzvy na predkladanie ponúk. Doklady, ktorými uchádzač preukazuje splnenie podmienok účasti, ktoré sú vyjadrené v inej mene ako EUR, uchádzač predloží v pôvodnej mene a v mene EUR. Ak bola zákazka realizovaná aj v inom období, uchádzač vyčísli cenu plnenia za posudzované obdobie.
* zmluvnú a skutočnú lehotu dodania,
* telefonický kontakt na odberateľa, kde si verejný obstarávateľ môže overiť plnenie zákazky

Za stavebné práce rovnakého alebo podobného charakteru sa považujú práce súvisiace s výstavbou alebo rekonštrukciou plynových kotolní, montáž, rekonštrukcia, oprava, údržba plynových zariadení a montáž, rekonštrukcia, oprava, údržba, odborné prehliadky a odborné skúšky tlakových zariadení.

Ad b.

Splnenie podľa § 34 ods. 1 písm. g) uchádzač preukáže predložením

1. oprávnenia minimálne 1 osoby – technika vyhradených technických plynových zariadení, ktorý je držiteľom „Oprávnenia na opravu vyhradených technických plynových zariadení“ na druh činnosti:

OU - oprava a údržba

M - montáž do funkčného celku na mieste budúcej prevádzky

R - rekonštrukcia

v rozsahu: technické zariadenia plynové skupina B

1. oprávnenia minimálne 1 osoby – technika vyhradených technických elektrických zariadení, ktorý je držiteľom „Oprávnenia na opravu vyhradených technických elektrických zariadení“ na druh činnosti:

S – odborné prehliadky a odborné skúšky vyhradených technických zariadení elektrických

OU - oprava a údržba

M - montáž do funkčného celku na mieste budúcej prevádzky

R - rekonštrukcia

v rozsahu: E2 technické zariadenie elektrické s napätím do 1000 V vrátane bleskozvodu

Uchádzač zároveň predloží doklad, ktorým preukáže, že obidvaja technici budú pre neho k dispozícii počas celej doby realizácie zákazky (napr. pracovná zmluva alebo iný relevantný doklad), keďže v zmysle zmluvy o dielo bude zákazku povinný realizovať výlučne prostredníctvom v ponuke uvedených technikov, pokiaľ nedôjde k ich oprávnenej zmene.

Uchádzač môže predbežne nahradiť všetky doklady na preukázanie splnenia podmienok účasti čestným vyhlásením o splnení všetkých podmienok účasti podľa vzoru, ktorý je prílohou č. 2 tejto výzvy.